Kamils Stohs

Kamils Viktors Stohs (, ; dzimis ) ir Polijas tramplīnlēcējs.

Piedalījies sešās ziemas olimpiskajās spēlēs (, , , , , ). 2006. gadā Turīnas olimpiskajās spēlēs viņš 18 gadu vecumā ieguva 16. vietu sacensībās no normālā tramplīna, bet sacensībās no lielā tramplīna palika 26. vietā. Komandu sacensībās Polijas komandas sastāvā ieņēma 5. vietu. 2010. gadā Vankūverā individuāli augstāko vietu izcīnīja sacensībās no lielā tramplīna (14. vieta), komandu sacensībās  6. vietu.

2014. gadā Soču ziemas olimpiskajās spēlēs K. Stohs kļuva par veiksmīgāko tramplīnlēcēju: viņš izcīnīja zelta medaļu gan sacensībās no normālā, gan no lielā tramplīna. 2018. gadā Phjončhanā kļuva par olimpisko čempionu sacensībās no lielā tramplīna un ieguva bronzu komandu sacensībās.

Ar panākumiem startējis Pasaules čempionātā 2013. gadā, kur kļuva par čempionu sacensībās no lielā tramplīna, bet komandu sacensībās Polijas izlase ierindojās 3. vietā. 2017. gada Pasaules čempionātā Lahti kļuva par pasaules čempionu komandu sacensībās. Pasaules kausa sacensībās uzvarējis 31 atsevišķā posmā, divreiz kļuvis par Pasaules kausa kopvērtējuma uzvarētāju (2013.—2014. un 2017.—2018. gada sezonā). Trīs reizes izcīnījis uzvaru Četru tramplīnu turnejā (2017., 2018. un 2021. gadā), 2018. gadā uzvarēja visos Četru tramplīnu turnejas posmos, izcīnot Grand Slam. 

 Karjeras rezultāti 
 Olimpiskās spēles 
 Gads Vieta Parastais tramplīns Lielais tramplīns Komandu sacensības Jaukto komandu sacensības   Turīna 16. 26. 5. rowspan=4    Vankūvera 27. 14. 6.   Soči 1. 1. 4.   Phjončhana 4. 1. 3.   Pekina 6. 4. 6. 6.   Milāna un Kortīna 38. 21. — —

 Ārējās saites 

Kategorija:1987. gadā dzimušie
Kategorija:Mazpolijas vojevodistē dzimušie
Kategorija:Polijas tramplīnlēcēji
Kategorija:Tramplīnlēcēji 2006. gada ziemas olimpiskajās spēlēs
Kategorija:Tramplīnlēcēji 2010. gada ziemas olimpiskajās spēlēs
Kategorija:Tramplīnlēcēji 2014. gada ziemas olimpiskajās spēlēs
Kategorija:Tramplīnlēcēji 2018. gada ziemas olimpiskajās spēlēs
Kategorija:Tramplīnlēcēji 2022. gada ziemas olimpiskajās spēlēs
Kategorija:Tramplīnlēcēji 2026. gada ziemas olimpiskajās spēlēs
Kategorija:Olimpiskie zelta medaļnieki tramplīnlēkšanā
Kategorija:Olimpiskie bronzas medaļnieki tramplīnlēkšanā
Kategorija:2014. gada ziemas olimpisko spēļu medaļnieki
Kategorija:2018. gada ziemas olimpisko spēļu medaļnieki
Kategorija:Polijas olimpiskie zelta medaļnieki
Kategorija:Polijas olimpiskie bronzas medaļnieki
Kategorija:Polijas sportisti 2022. gada ziemas olimpiskajās spēlēs
Kategorija:Polijas sportisti 2026. gada ziemas olimpiskajās spēlēs